Kjell Bækkelund
Store norske leksikon,Kunst og estetikk,Musikk,Klassisk musikk,Norske klassiske instrumentalister
Kjell Bækkelund var en norsk pianist. Han gjennomførte turnéer i store deler av verden, og var den første pianisten fra Vesten som ble invitert til Kina etter Kulturrevolusjonen.
Karriere Bækkelund var solist med Filharmonisk Selskaps Orkester så tidlig som i 1938. Han var elev av Nicolai Dirdal, og studerte senere blant annet hos Bruno Seidlhofer i Wien og Wilhelm Kempff i Italia.Han ble kjent for et bredt publikum i Norge gjennom turnéer, grammofoninnspillinger og fjernsynsopptredender, ofte i samspill med pianisten Robert Levin. Bækkelund var også medarbeider i Morgenposten, Dagbladet, Arbeiderbladet og Verdens Gang, og ga i tillegg ut boken Tramp i klaveret (1982). Priser og utmerkelser Bækkelund ble hedret med en rekke priser og utmerkelser, deriblant:   Norsk Kulturråds pris (1973)  Spellemannprisen (1975)  Lindemanprisen (1997) et statsstipendiat fra 1987 Les mer i Store norske leksikon piano musikk i Norge klassisk musikk Kjell Bækkelund i Norsk biografisk leksikon